Berlingske Tidende, 1835-12-07
London, den 27de Novbr. – J Beretningen om den, mellem et mexicanske og et nordamericanske Krigskib forefaldne Fægtning, siger den mexicanske Brevskriver blandt Andet: Hvilke Midler have vi til at føre denne Krig med Paa den ene Side mangler os Penge, og desuden har Præsidenten Sta. Ana endnu for kort siden truffet en Forholdsregel, der maa ødelægge alle Kjøbmænd, kun for at tilvejebringe 40,000 Piastre, hvilke han, som en resterende Lønning, forlanger. Denne Forholdsregebestaaer deri, at alle resterende Toldafgivter skulle inddrives i rede Penge, istedetfor i de Papiirspenge, der ere udstedte af Regjeringen. Paa den anden Side raser endnu bestandig Borgerkrigen i vort Land. – Om Grunden til de, mellem begge Skiben forefaldne Fjendtligheder giver hverken Brevet fra Vera-Cruz eller den mexicanske Avis nogen Oplysning, og man maa derfor for det første lade det beroe ved, om det nordamericanske Skibs Angreb paa det mexicanske virkelig kan være at betragte som en factisk Krigserklæring. Hvad Urolighederne i Texas angaaer, om hvilke paastaaes, at de ere fremkaldte af de forenede Staters Øvrigheder, da synes denne Paastand at stadfæstes af en Artikkel, som New-Yorker-Courier meddeler af en New-Orleans Tidende, og ledsager med Anmærkninger. Artiklen bestaaer nemlig i en Opfordring fra en, i New-Orleans nedsat Comitee til alle dem, der som Frivillige have tilbudt sig til Beboernes Understøttelse i Texas mod den mexicanske Regjering, eller som endnu ville tilbyde sig, at indfinde sig til en bestemt Tid, for at Tilberedelser kunne treffes til en ufortøvet Udmarsch. Vaaben og Munition skulle blive leverede og Passagen indtil Natchitochas (Texas's Grændse) bestrides af Comiteen. New-Yorker-Courier yttrer i denne Anledning: En Sværm Landspeculanter i vore (de forenede Staters) store Stæder har kastet længselsfulde Blikke paa den rige og frugtbare Provinds Texas, hvilket de med lige Ret kunde have gjort med Hensyn til det engelske Grevskab Kent, det østerrigske Jtalien eller enhversomhelst anden Deel af Jordkloden, der aabenbart og utvivlsomt er en eller anden fremmed Magts Eiendom. Disse Landspeculanter erhverve Landeiendomme i Overeenstemmelse med hiint fremmede Lands Forfatning og Love, der netop bestaae til den Tid, og anvende alle mulige Fif og Kneb, der i saadanne Tilfælde ere brugelige, for at bevæge Borgere i de forenede Stater, til Udvandring til deres nye erhvervede Besiddelser. Derpaa og efterat et stort Antal Bankes fra de østlige Stater og Skovhuggere fra Kentusky, Teneessee og Missisippi vare blevne etablerede, forsøgte hine Landspeculanter paa alle Maader at bevæge UnionsRegjeringen til, ved Kjøb at tilforhandle sig Texas af den mexicanske Regjering. Denne Plan slog feil, og Speculanterne besluttede nu, som det sidste Hjelpemiddel, paa egen Haand at erobre Provindsen, i den Forudsætning, at hvis dette lykkes dem, ville de forenede Stater lettelig kunne bevæges til at optage dem i Unionen. Dette er Nøglen til den hele Hemmelighed; Omstændighederne have kun gjort, at Planen kom noget for tidlig til Udførelse; endnu kunne dens Ophavsmænd ikke regne paa et tilstrækkeligt Antal nordamericanske Bajonnetter, for dermed at fordrive Grundens retmæssige Eiere fra deres eget Land, og derfor gjøre de bedrøvede Ansigter, klage over Undertrykkelse og opfordre Folk til, at kaste Geværet paa Nakken, for at komme dem til Hjelp; og de lade dem vide, at de have 3,000,000 Agre Land, det vil sige, det den mexicanske Stat tilhørende Land, hvilket de med uforlignelig Goddædighed ville overlade til dem, der nemlig ville hielpe dem med at erobre det. Hidindtil vare alle disse Machinationer indskrænkede til Jndivider; men nu drives Sagen i det Store, som ovennævnte Anmeldelse viser, og det er derfor nu paa Tiden, at de forenede Staters Regjering lægger sig derimellem, og bærer Omsorg for Opretholdelsen af Folkerettens første Grundsætninger. – Denne samme Journal omtaler ligeledes en anden Begivenhed, der sætter hine, af den angrebne Landspeculanters Overmod i et endnu skarpere Lys. Af disse Folk blev nemlig nylig et bevæbnet Skib San Filipo sendt paa en Smughandel=Expedition til Texas, men anholdt af et lille mexicanske Toldskib Correol. Jstedetfor herved at lade sig afskrækkes fra dette Foretagende, bemægtigede Mandskabet paa San Filipo sig den, kun svagt armerede Told-Cutter og opbragde den til Ny-Orleans. Om denne, den mexicanske Sømagt tilføiede Fornærmelse maaskee har givet Anledning til den forhen omtalte Sø-Fægtning, lader sig saameget mindre bestemme, som de americanske Blade ikke meddele nogen af Begivenhedernes Datum.